উক্ত আয়াত শরীফখানা এবং হাদীছ শরীফ দুখানা হতে যে বিষয়টি জানা গেল তা হলো, ইহুদীরা মুসলমানদের সবচেয়ে বড় শত্রু হওয়ার পরও তারা অনুধাবন করলো  যে, সূরা মায়িদা-এর তৃতীয় আয়াত শরীফখানা যে আয়াত শরীফখানার মাধ্যমে ইসলামকে মনোনীত করা হয়েছে, পূর্ণাঙ্গতা দেয়া হয়েছে, সে আয়াত শরীফখানার নাযিলের দিনটি ঈদ হিসেবে গ্রহণীয়। তাহলে যাঁর প্রতি এই আয়াত শরীফখানাসহ পূর্ণাঙ্গ কুরআন শরীফ নাযিল হয়েছে, যিনি যমীনে না আসলে আমরা ইসলাম পেতাম না, কুরআন শরীফ নাযিল হতো না, সেই মহানবী, মহারসূল, সাইয়্যিদুল মুরসালীন, ইমামুল মুরসালীন, খাতামুন্ নাবীয়্যীন, হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম, উনার বিলাদত শরীফ-এর দিনটি কত বড় ঈদ-এর দিন হবে তা ফিকিরের বিষয়। মূলত উনার  বিলাদত শরীফ-এর দিনটি হলো সাইয়্যিদুল আইয়াদ, সাইয়্যিদে ঈদে আযম, সাইয়্যিদে ঈদে আকবর তথা আসমান যমীনের সর্বপ্রথম ও সর্বশ্রেষ্ঠ ঈদ। তথাপি যে ব্যাপারটি অত্যন্ত আশ্চর্য হওয়ার মতো তা হলো, উলামায়ে ছূরা নিজেদেরকে মুসলমান বলে দাবী করে, অথচ সাইয়্যিদুল আইয়াদ, সাইয়্যিদে ঈদে আযম, সাইয়্যিদে ঈদে আকবর, ঈদে মীলাদুন্ নবী ছল্লাল্লাহু আলাইহি ওয়া সাল্লামকে বিদয়াত বলে আখ্যায়িত করে থাকে। (নাউযূবিল্লাহ মিন যালিক)